

LĒMUMS

Ādažos, Ādažu novadā

2025. gada 24. aprīlī **Nr. 142**

**Par grozījumiem SIA “Leste” rūpnieciskās zvejas tiesību nomas līguma protokolos**

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Starp Carnikavas novada pašvaldību (tagad – Ādažu novada pašvaldība) un SIA “Leste” zvejai Rīgas jūras līča piekrastē Ādažu novada administratīvajās robežās 07.04.2016. tika noslēgts rūpnieciskās zvejas tiesību nomas līgums Nr.02-14.6/16/63, kura darbības termiņš ir 09.04.2031.
2. Ar Carnikavas novada domes 26.05.2021. lēmumu “Par zvejas rīku sadali zvejai piekrastes ūdeņos” (Nr.9, 15.§) SIA “Leste” no 01.01.2022. uz 5 (pieciem) gadiem tika iedalīts zvejai Rīgas jūras līča piekrastes ūdeņos šāds zvejas rīku limits:
* reņģu stāvvadi - 3 gab.,
* zivju murdi - 4 gab.,
* lucīšu murdi - 10 gab.,
* zivju tīkli – 10 gab.,
* zivju āķi - 500 gab.
1. Ar Ādažu novada pašvaldības domes 23.03.2022. lēmumu Nr.120 “Par zvejas rīku papildlimitu” SIA “LESTE” līdz 31.12.2026. tika iedalīts zvejas rīku papildlimits zvejai Rīgas jūras līča piekrastes ūdeņos Ādažu novada administratīvajā teritorijā: reņģu stāvvadi - 2 gab., zivju murdi - 2 gab.
2. Atbilstoši Latvijas zivsaimniecības integrētās kontroles un informācijas sistēmas (turpmāk-LZIKIS) datiem 2024.gadā SIA “Leste” piekrastes zveju ir veikusi maijā un jūnijā, izmantojot no visiem piekrastes zvejai piešķirtajiem zvejas rīkiem tikai 5 gab. reņģu stāvvadus (FPN). Pārējie piekrastes zvejai piešķirtie zvejas rīki – āķi (HOK) 500 gab., lucīšu murdi (FYK) 10 gab., noenkuroti žaunu tīkli (GNS) 10 gab., zivju murdi (FFN) 6 gab.- netika izmantoti.
3. Ādažu novada pašvaldības aģentūra “Carnikavas komunālserviss” (turpmāk – Aģentūra) 01.03.2025. nosūtīja SIA “Leste” vēstuli Nr.01-6/25/309, kurā lūdza sniegt skaidrojumu, kāpēc netiek izmantoti pārējie piekrastes zvejai piešķirtie zvejas rīki, kā arī izskatīt iespēju rakstveidā atteikties no piekrastes zvejā neizmantotajiem zvejas rīkiem, lai pašvaldība varētu tos piešķirt citiem zvejas nomas tiesību pretendentiem.
4. Aģentūra 11.03.2025. saņēma no SIA “Leste” vēstuli Nr.01-4/25/551, kurā SIA “Leste” informēja, ka zvejai nelabvēlīgo apstākļu dēļ 2024.gadā netika izmantoti visi uzņēmumam piešķirtie un apmaksātie zvejas rīki un SIA “Leste” lūdz rast iespēju uzņēmumam atteikties no 2026.gadam piešķirtajiem zvejas rīkiem – 500 gabaliem zivju āķu, 5 gabaliem zivju tīklu un 3 gabaliem zivju murdu.
5. Ministru kabineta noteikumu Nr.918 “Noteikumi par rūpnieciskās zvejas tiesību nomu un zvejas tiesību izmantošanas kārtību” 64.2. apakšpunktā pašvaldībām ir paredzētas tiesības vienpusēji izdarīt grozījumus rūpniecisko zvejas tiesību nomas līguma ikgadējā protokolā, samazinot zvejas limitu, ja nomnieks sešu mēnešu laikā (neņemot vērā zvejas lieguma periodus) nav sācis izmantot viņam noteikto zvejas rīku skaita limitu vai izmanto mazāk nekā trīs ceturtdaļas no noteiktā zvejas rīku skaita limita.

Pamatojoties uz Pašvaldību likuma 10. panta pirmās daļas 21. punktu, Ministru kabineta noteikumu Nr.918 “Noteikumi par rūpnieciskās zvejas tiesību nomu un zvejas tiesību izmantošanas kārtību” 64.2. apakšpunktu, Administratīvā procesa likuma 62. panta otrās daļas 3. punktu un Attīstības komitejas 09.04.2025. atzinumu, Ādažu novada pašvaldības dome

**NOLEMJ:**

1. Izdarīt grozījumus SIA ”Leste” rūpniecisko zvejas tiesību nomas līguma 2025. un 2026.gada protokolos, no 01.05.2025. samazinot zvejas limitu Rīgas jūras līča piekrastes ūdeņos Ādažu novada administratīvajā teritorijā par 500 gabaliem zivju āķu (HOK), 5 gabaliem noenkurotiem žaunu tīkliem (GNS) un 3 gabaliem zivju murdu (FFN).
2. Aģentūrai veikt atbilstošas izmaiņas LZIKIS un izsludināt pieteikšanos uz brīvajiem zvejas rīkiem, kā arī organizēt 1. punktā minēto grozījumu izdarīšanu protokolos un iesniegt tos Centrālās pārvaldes Administratīvajai nodaļai.
3. Centrālās pārvaldes Administratīvajai nodaļai - nosūtīt precizētos protokolus SIA “LESTE”.
4. Pašvaldības izpilddirektora vietniecei veikt lēmuma izpildes kontroli.
5. Lēmumu var pārsūdzēt viena mēneša laikā no tā spēkā stāšanās dienas, Administratīvajā tiesā.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU